**Nu ţi-am mai scris…**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ţi-am mai scris…

Nu ţi-am mai scris de mult…

cuvintele au iz de fructe putrezite,

uitate într-o toamnă amară,

în cupa cu vin roşu

prins între iluzii.

Se leagă,

se dezleagă indiferente

la verdele rămas

într-un a fost odată.

Nu ţi-am mai scris de mult…

încerc să adun risipa

din tot ce sunt

mai mult înapoi

decât înainte

şi-un gând rătăcitor

prin florile de castani

dintr-un a fost odată.

Nu ţi-am mai scris de mult…